CBG บวกเกือบ 4% นิวไฮตั้งแต่เข้าตลาดฯ โบรกฯมองปรับเพิ่มเป้ากำไรปี 59-60
CBG บวกเกือบ 4% นิวไฮตั้งแต่เข้าตลาดฯ ล่าสุด ณ เวลา 11.13 น. ราคาอยู่ที่ 69.25 บาท บวก 2.50 บาท หรือ 3.75% สูงสุดที่ 70.50 บาท ต่ำสุดที่ 67.75 บาท มูลค่าซื้อขายที่ 708.49 ล้านบาท โบรกฯเชียร์ "ซื้อ" ชูเป้า 85 บ./หุ้น มองปรับเพิ่มประมาณการกำไรปี 59-60 สะท้อนงบฯ H1/59 โตเด่น
29 ส.ค. 2559

ผู้สื่อข่าวรายงานว่า ราคาหุ้นบริษัท คาราบาวกรุ๊ป จำกัด (มหาชน) หรือ CBG ณ เวลา 11.13 น. ราคาอยู่ที่ 69.25 บาท บวก 2.50 บาท หรือ 3.75% สูงสุดที่ 70.50 บาท ต่ำสุดที่ 67.75 บาท มูลค่าซื้อขายที่ 708.49 ล้านบาท ขณะที่ดัชนีตลาดหุ้นไทยโดยรวมลบ 0.36%

ด้าน บล.กรุงศรี ระบุในบทวิเคราะห์ฯ แนะ “ซื้อ” CBG ให้ราคาเป้าหมาย 85 บาท/หุ้น โดยได้ปรับเพิ่มคาดการณ์กำไรสุทธิในปีนี้และปีหน้าขึ้น 18% และ 28% สะท้อนผลประกอบการครึ่งปีแรกปีนี้ที่เติบโตอย่างโดดเด่น นอกจากนี้ แนวโน้มยอดขายในประเทศที่ยังเติบโตอย่างแข็งแกร่ง ขณะที่ระยะยาวจะได้ผลบวกจากการเข้าถือหุ้น 51% ใน Intercarabao(UK) หนุนยอดขายต่างประเทศเติบโตก้าวกระโดด